b'\n_START_ARTICLE_\nKausalan ravirata\n_START_SECTION_\nHistoria\n_START_PARAGRAPH_\nKausalan ravirata rakennettiin vuonna 1920 valmistuneen Iitin kunnan rahoittaman Keskustalo-nimisen seuratalon ymp\xc3\xa4rille. Rakennus siirtyi my\xc3\xb6hemmin paikallisen suojeluskunnan omistukseen, kunnes se tuhoutui tulipalossa tapaninp\xc3\xa4iv\xc3\xa4n\xc3\xa4 1941. Vuonna 1944 vanhan suojeluskuntatalon paikalle valmistui kivirakenteinen arkkitehti Pauli Salomaan suunnittelema rakennus. Marraskuussa 1944 sen omistajaksi tuli Iitin hevosyst\xc3\xa4v\xc3\xa4inseura ja suojeluskuntatalo nimettiin uudelleen Ravilinnaksi. Vuonna 1978 rakennus siirtyi Iitin kunnan haltuun.\n_START_SECTION_\nIitin hevoskeskus\n_START_PARAGRAPH_\nKausalan raviradan pohjoispuolelle on suunniteltu rakennettavaksi hevoskeskus, johon sijoittuisivat muun muassa harjoitusravirata, ravi- ja ratsastustalleja, maneesi sek\xc3\xa4 hevoskilinikka. Sen rakentaminen aloitetaan mahdollisesti vuonna 2015.'